Soektog na vermiste Stutterheim-baba eindig tragies | Maroela Media
Abukhanyisile Sitebisa. Foto: Verskaf
Die eenjarige seuntjie, wat verdwyn het nadat sy ouma hom glo alleen in die veld naby Stutterheim in die Oos-Kaap gelos het, is dood gevind.
Maroela Media het vroeër berig Abukhanyisile Sitebisa is verlede Sondag omstreeks 08:00 alleen gelaat naby 'n rivier in die Mbulelo-township. Sy 42-jarige ouma, Xoliswa Sitebisa, het hom na bewering daar gelos omdat sy ma nie na hom omgesien het nie.
Die voorval is op 28 Junie by die polisie aangemeld en Sitebisa is in hegtenis geneem op aanklag van kinderverwaarlosing. Die gemeenskap en polisie het sedertdien tevergeefs in die omgewing na hom gesoek.
Volgens kapt. Siphokazi Mawsa, polisiewoordvoerder, is Abukanyisile se liggaam Dinsdag omstreeks 16:00 deur gemeenskapslede gevind.
"Sy liggaam is in die rivier tussen Stutterheim en die informele nedersetting gevind. Die oorsaak van sy dood is nog nie bekend nie en sal deur 'n nadoodse ondersoek bepaal word," het Mawsa gesê.
Sitebisa word nou van moord aangekla. Sy het reeds op 30 Junie in die Stutterheim-landdroshof verskyn, waarna die saak tot 19 Julie uitgestel is. Sy bly in aanhouding.
Mag die arme kleinding in vrede rus. Hopelik is hy gelukkiger daar waar hy nou is, as wat hy ooit saam met sy familie sou wees. Jammerte niemand kon ordentlik na jou kyk nie kleinman.
My Hart is stukkend as n mamma. Rus saggies kleine lyfie. Ons weet darem nou jy is veilig Bo by ons skepper mag sy ouma die straf kry wat sy verdien
Ja nee kleinman hoop hulle hang daai ouma van jou aan haar tone op
SKOKKEND EN VERAGTEND!!!!!!!
As 'n ma is my hart stukkend dat 'n persoon so harteloos teenoor 'n baba kan wees. Hy het nie gevra om hier te wees nie! RIV klein mensie, jou familie het jou nie verdien nie